b'\n_START_ARTICLE_\nGrobuonys\n_START_SECTION_\nTurinys\n_START_PARAGRAPH_\nKort\xc5\xb3 suk\xc4\x8dius Markas Monte Karle suvilioja amerikie\xc4\x8di\xc5\xb3 gangsterio \xc5\xbemon\xc4\x85 ir tampa \xc5\xa1io taikiniu. Besislapstydamas nuo smogik\xc5\xb3, jis u\xc5\xbeklysta \xc4\xaf benami\xc5\xb3 prieglaud\xc4\x85, kur \xc4\xaf j\xc4\xaf d\xc4\x97mes\xc4\xaf atkreipia dvi moterys, kasdien tiekian\xc4\x8dios jiems maist\xc4\x85. Po dienos vyresnioji, Barbara, pasi\xc5\xablo jam vairuotojo darb\xc4\x85 ir Markas, sprukdamas nuo persekiojimo netek\xc4\x99s vis\xc5\xb3 pinig\xc5\xb3, sutinka. Jis persiklausto \xc4\xaf jos did\xc5\xbeiulius namus ir su\xc5\xbeino, kad Barbara yra turtinga na\xc5\xa1l\xc4\x97, savo vyro palikim\xc4\x85 aukojanti labdarai, o jaunoji Melinda \xe2\x80\x93 jos pad\xc4\x97j\xc4\x97ja._NEWLINE_Prad\xc4\x97j\xc4\x99s dirbti, Markas ima pasteb\xc4\x97ti, kad name naudojami ne visi kambariai, o jame dedasi keisti dalykai. Barbara, kuri prad\xc5\xbeioje j\xc4\xaf atst\xc5\xabm\xc4\x97, staiga pati ima rodyti d\xc4\x97mes\xc4\xaf, tarsi konkuruodama su Melinda, kuri taip pat jam neabejinga. Kai Barbara pasi\xc5\xablo jam kartu i\xc5\xa1vykti \xc4\xaf Venesuel\xc4\x85, Markas pradeda dom\xc4\x97tis moters praeitimi ir su\xc5\xbeino, kad \xc5\xa1ios vyras \xc5\xbeuvo paslaptingomis aplinkyb\xc4\x97mis, o ji pati tuo metu tur\xc4\x97jo meilu\xc5\xbe\xc4\xaf Vicent\xc4\x85, kuris taip pat paslaptingai dingo. Netrukus Markas \xc4\xafsitikina, kad Vincentas slapstosi \xc5\xa1iuose namuose, o jis pats liks gyvas tol, kol gaus Venesuelos viz\xc4\x85; tada Barbara su Vincentu, pasinaudosian\xc4\x8diu jo pasu, gal\xc4\x97s i\xc5\xa1vykti i\xc5\xa1 \xc5\xa1alies._NEWLINE_Markas ima visomis priemon\xc4\x97mis stengtis i\xc5\xa1provokuoti Vincento pykt\xc4\xaf ir pasirodym\xc4\x85, stengdamasis, kad \xc5\xa1is patik\xc4\x97t\xc5\xb3 jo ir Barbaros romanu. I\xc5\xa1vyk\xc4\x99s pasiimti paso, jis pastebimas persekiojan\xc4\x8di\xc5\xb3 gangsteri\xc5\xb3, kurie atseka j\xc4\xaf iki Barbaros nam\xc5\xb3. Kyla susi\xc5\xa1audymas, kurio metu Markas pasislepia, Vincentas su Barbara \xc5\xbe\xc5\xabna, o gangsteriai, pamat\xc4\x99 Vincento k\xc5\xabn\xc4\x85, nusprend\xc5\xbeia, kad jie sek\xc4\x97 ne t\xc4\x85 ir pasi\xc5\xa1alina._NEWLINE_Lik\xc4\x99 dviese, Markas su Melinda \xc4\xafki\xc5\xa1a \xc5\xbeuvusi\xc5\xb3j\xc5\xb3 k\xc5\xabnus \xc4\xaf ma\xc5\xa1inos baga\xc5\xbein\xc4\x99 ir va\xc5\xbeiuoja prie j\xc5\xabros jais atsikratyti. I\xc5\xa1 Marko kalb\xc5\xb3 supratusi, kad \xc5\xa1is neketina su ja ilgiau pasilikti, \xc4\xafsimyl\xc4\x97jusi Melinda, jiems stabtel\xc4\x97jus mieste prie g\xc4\x97li\xc5\xb3 turgaus, po automobilio ratu paki\xc5\xa1a peil\xc4\xaf. Ma\xc5\xa1inai pajud\xc4\x97jus, sprogsta padanga ir Markas, nesuvald\xc4\x99s ma\xc5\xa1inos, partrenkia moter\xc4\xaf. Netrukus prisistato policija ir, pamat\xc4\x99 pradurt\xc4\x85 rat\xc4\x85, si\xc5\xablo pad\xc4\x97ti j\xc4\xaf pakeisti. Markas, \xc5\xbeinodamas, kad, atidarius baga\xc5\xbein\xc4\x99, visi i\xc5\xa1vys lavonus, policinink\xc4\x85 tikina, kad jis neturi atsarginio rato, ta\xc4\x8diau Melinda staiga parei\xc5\xa1kia esant prie\xc5\xa1ingai ir baga\xc5\xbein\xc4\x99 atidaro pati. Markas puola b\xc4\x97gti, o Melinda apsimeta nualpusi..._NEWLINE_Filmo pabaigoje Markas, kaip anks\xc4\x8diau Vicentas, slapstosi Barbaros name, o Melinda apsigyvena jame kaip naujoji \xc5\xa1eiminink\xc4\x97...'